ΓΡΑΠΤΗ ΕΡΩΤΗΣΗ P-0475/00

υποβολή: Charles Tannock (PPE-DE) προς την Επιτροπή

(15 Φεβρουαρίου 2000)

Θέμα: Παραβίαση εκ μέρους των κρατών μελών της Ευρωπαϊκής Συνθήκης για την Προστασία των Ανθρωπίνων Δικαιωμάτων και της Ενοποιημένης Συνθήκης περί ιδρύσεως της Ευρωπαϊκής Κοινότητας

Ερωτάται η Επιτροπή:

κατά πόσον είναι ενήμερη του γεγονότος ότι τη στιγμή αυτή περισσότεροι από 180 βουλευτές του Ευρωπαϊκού Κοινοβουλίου έχουνπογράψει την ακόλουθη πρόταση: «Έχοντας κατά νουν τις διατάξεις του άρθρου 3 του πρωτοκόλλου αριθ. 4 στη »Συνθήκη για την Προστασία των Ανθρωπίνων Δικαιωμάτων και των Θεμελιωδών Ελευθεριών« (1950), όπως τροποποιήθηκε από το Πρωτόκολλο αριθ. 11 που καθορίζει ότι »κανείς δεν απομακρύνεται δυνάμει είτε ατομικού είτε συλλογικού μέτρου, από την επικράτεια του κράτους του οποίου έχει την ιθαγένεια« και »κανείς δεν στερείται του δικαιώματος να εισέλθει στην επικράτεια κράτους του οποίου έχει την ιθαγένεια«, έχοντας δε κατά νουν τη συμπερίληψη των δικαιωμάτων αυτών στο Άρθρο 6 των Κοινών Διατάξεων της Συνθήκης του Άμστερνταμ, οι συνυπογράφοντες βουλευτές του Ευρωπαϊκού Κοινοβουλίου καλούν τις κυβερνήσεις της Αυστρίας, της Ελλάδας και της Ιταλίας να τηρήσουν τις εκ των συνθηκών δεσμεύσεις τους αναγνωρίζοντας και πάλι στους πρώην βασιλικούς οίκους των αντιστοίχων χωρών πλήρη αστικά δικαιώματα, συμπεριλαμβανομένου του δικαιώματος ελευθέρας και ανεμποδίστου εισόδου στις χώρες καταγωγής, χωρίς περαιτέρω καθυστέρηση, και ζητούν όπως, εφόσον τέτοια δικαιώματα δεν έχουν αποδοθεί μέχρι την 1η Ιανουαρίου 2000, το Ευρωπαϊκό Δικαστήριο κινήσει διαδικασία κατά των κρατών-παραβατών»"

κατά πόσον, σε οποιαδήποτε περίπτωση, έχοντας δεπόψη ότι, σύμφωνα με τις διατάξεις της Συνθήκης, δενπάρχει βάση για δυσμενή διάκριση εις βάρος μεμονωμένων οικογενειών, όπως και σύμφωνα με τις διατάξεις των άρθρων 39 και 43 του Τίτλου III της Ενοποιημένης Απόδοσης της Συνθήκης περί ιδρύσεως της Ευρωπαϊκής Κοινότητας που διαλαμβάνουν αντιστοίχως την ελεύθερη κίνηση προσώπων,πηρεσιών και κεφαλαίων και το δικαίωμα εγκατάστασης, ότι ο πρίγκιπας Βίκτωρ Εμμανουήλ δεν έλαβε άδεια να επισκεφθεί την πατρίδα του επί 53 χρόνια και ο γιος του δεν εισήλθε ποτέ στο ιταλικό έδαφος και, τέλος, ότι μολονότι τα μνημονευόμενα ανωτέρω δικαιώματα δεν αναγνωρίζονταιπό προϋποθέσεις απαιτήθηκε από τον Otto von Habsburg να παραιτηθεί από θεμελιώδη αστικά δικαιώματα πριν να του επιτραπεί να εγκατασταθεί στην Αυστρία, θα

αρχίσει η Επιτροπή μετά μάλιστα από την συγκεκριμένη δέσμευσή της κατά την τελευταία εβδομάδα να καταγράφει τις παραβιάσεις της Συνθήκης στην Αυστρία να θέτει τέρμα σ αυτές τις οφθαλμοφανείς και μακρόχρονες παραβιάσεις της Συνθήκης και της ευρωπαϊκής νομοθεσίας χρησιμοποιώντας τις εξουσίες με τις οποίες έχει περιβληθεί σύμφωνα με τις Ευρωπαϊκές Συνθήκες, για να παραπέμψει την Αυστρία στο Ευρωπαϊκό Δικαστήριο αμελλητί και, λαμβανομένηςπόψη της σπουδαιότητας που έχει η μέριμνα για την τήρηση των Συνθηκών, να αποστείλει αντίγραφο της αποφάσεώς της προς το Κοινοβούλιο;

Απάντηση του κ. Vitorino εξ ονόματος της Επιτροπής

(28 Φεβρουαρίου 2000)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση Ρ-2703/97 του κ. Florio(1).

(1) ΕΕ C 60 της 25.2.1998.